Moet ek bekommerd wees dat my kind snork?
JY LEES NOU Moet ek bekommerd wees dat my kind snork?
Jy is teen dié tyd al seker gewoond aan jou man se gesnork, maar is dit oukei as jou kind dit ook doen? Kenners sê dit kan baie skadelik vir kinders wees en dit is raadsaam om so gou moontlik behandeling te kry.
Hoekom snork kinders?
"As 'n ouer hul kind snags hoor snork, is dit baie belangrik dat hulle dit onmiddellik onder hul dokter se aandag bring," sê prof. Robin Green van die Steve Biko-hospitaal in Pretoria. Hy voeg by dat die gesnork 'n gevolg is van die kind se asemhaling wat belemmer word. Dit beteken daar kom nie genoeg suurstof in hul bloedstroom nie.
'n Gesnork in kinders word grootliks veroorsaak deur vergrote adenoïede en mangels. Dit kan ook veroorsaak word deur 'n probleem met die kind se anatomie, soos 'n klein kaak, smal lugweg of 'n probleem met die spiere wat die lugweg beheer. Griep en allergieë kan ook 'n oorsaak wees.
Wat is die gevolge van snork by kinders?
"Dit kan lei tot enigiets van 'n leerprobleem tot 'n stremming op die hart, wat beteken jou kind kan aan hartversaking ly," sê prof. Green.
Snork kan ook 'n simptoom wees van 'n slaapsteuring genaamd slaap-apnee. Slaap-apnee kan die volgende veroorsaak:
Ander hormonale en metaboliese probleme
Onvermoë om floreer
As die probleem slaap-apnee is, sou dit raadsaam wees om 'n slaapspesialis te raadpleeg.
Hoe kan ek die gesnork stop?
Volgens prof. Green met die algemeenste oorsake is die verwydering van die kind se adenoïede of mangels die eenvoudigste raad.
Ander metodes wat jy kan probeer:
Sit 'n kussing onder jou kind se matras as hulle in 'n wiegie sonder 'n kussing slaap. Sit dit onder hul kop as hulle klaar in 'n bed met 'n kussing slaap. Die oplig van hul kop kan kongestie help verlig.
As allergieë 'n probleem is, verwyder alle moontlike oorsake uit hul kamer, soos donskomberse en troeteldiere. As dit steeds 'n probleem is, kan jou pediater allergiemedikasie voorskryf. Sodra die allergie onder beheer is, kan jou kind se asemhaling verbeter.